দলের যুব সংগঠনের এক নেতা জানিয়েছেন, প্রার্থী তালিকা ঘোষণা হওয়ার সঙ্গে সঙ্গেই পুরো ছবিটা পরিস্কার হয়ে গিয়েছে। বহু কেন্দ্রেই যোগ্য ব্যক্তিরা প্রার্থী তালিকায় ঠাঁই পাননি। আবার এমনও দেখা গেছে, বয়স জনিত এবং অসুস্থতার কারণ দেখিয়ে এমন কয়েক জনকে ছাঁটাই করা হয়েছে, রাজনৈতিক ভাবে তাঁদের গ্রহণ যোগ্যতা অনেক বেশি। সব মিলিয়ে এ বারের ভোটে আন্তর্ঘাতের সম্ভাবনা একেবারেই উড়িয়ে দেওয়া যাচ্ছে না। তবে প্রচারের কাজে কিছু নেতা যে নিজেদের সরিয়ে রাখার চিন্তাভাবনা করছেন, তা ক্রমশ প্রকাশ্য।